  Виталий Пронин Вазенгес Союзная урамысь улӥсьёс бугырскизы вал, улон коркаоссы котырысь Ярушкинской парк вӧзы спортивной объект пуктыны чаклало шуыса. Талы пумит луэмзэс вераз 2 сюрс 500 пала адями. Соос курдало, спортъя юрт инкуазь парклэсь чеберлыксэ быдтоз шуыса. Но Юрий Александрович соосты буйгатӥз: адямиос пумит бере, нокыӵе лэсьтӥськон ужъёс мытэмын уз луэ. Калыклэсь куронъёссэ лыдэ басьтыса, паркез утялтон сярысь малпаськиськом. Али администрация городын улӥсьёслэсь паркез чеберманъя ӵектонъёссэ возьма.Туэ Удмурт кун университетысь биологъёсын огкыл гожтэмын. Соос гужем куспын кулэ Ярушкинской паркысь будосъёсты эскерыны, учкыны, вань-а соос пӧлын шер пумиськылӥсьёсыз. Та ужъёсты йылпумъям бере тодмо луоз парклэн ӵуказе нуналыз.Ярушкинской парк интыяськемын ог 40 гектар вылын, со азьвыл Ботанической парклэн оглюкетэз вал. Отын трос пумо турын-куаръёс, писпуос будо.Ангелина СНИГИРЁВА   Теги: инкуазезутён  